open-index/open-wikipedia-markdown huggingface dataset:
In the Heart of the Sea (filem)

***In the Heart of the Sea*** inggih punika filem sandhiwara pangulandara 3D saking Amérikah Sarékat-Spanyol ingkang didamel ing taun 2015, dipunangkat saking buku nonfiksi anggitanipun Nathaniel Philbrick kanthi sesirah ingkang sami. Filem punika dipunsutradharani Ron Howard, dhedhasar skénario anggitanipun Charles Leavitt. Ingkang maragani filem punika antawisipun Chris Hemsworth, Benjamin Walker, Cillian Murphy, Tom Holland, Ben Whishaw, lan Brendan Gleeson. Kaping pisan, filem punika dipuntepangaken ing New York City surya 7 Dhésèmber 2015 lan dipunbabar kanthi kanggé sagung pamirsa Amérika ing surya 11 Dhésèmber 2015 déning Warner Bros. Pictures. *In the Heart of the Sea* warni-warni panampi saking para pamirsa lan kritikus, lan kasil ngempalaken arta dumugi $93 yuta. Éwasamanten wragad ingkang sampun medal dumugi $100 yuta.
* Tom Holland - Thom- Nickerson
* Brendan Gleeson 
* Donald Sumpter - Paul Macy
* Brooke Dimmock - Phoebe Chase
* Jamie Sives - Isaac Cole
* Joseph Mawle - Benjamin Lawrence
* Paul Anderson - Caleb Chappel
* Luca Tosi - William Wright

## Latar wingking 
Chris Hemsworth dipundhapuk minangka paraga baku, Owen Chase, ing sasi Juni 2012. Tom Holland dipundhapuk minangka Nickerson ing April 2013. Sadèrèngipun Benjamin Walker dipundhapuk minangka Kapten, paraga sanès naté dipundhapuk nyengkuyung filem punika ing antawisipun Benedict Cumberbatch, Tom Hiddleston, lan Henry Cavill. Filem punika dipunkembangaken malih ing taun 2000, dipunsutradharani Barry Levinson miturut panyuwunipun Miramax Films. Pandamelan gambar dipunwiwiti ing wulan Sèptèmber 2013 ing London lan Leavesden Studios Hertfordshire, England. Panggènan sanès ingkang dipunagem inggih punika Pulo La Gomera (tinambah sapérang jejer ing Lanzarote) ing Canary Islands, Spanyol. Kanggé jejer angin lesus, punggawa filem jumenengaken tangki toya ing Leavesden Studios Roque Baños nindakaken karya musik kanggé filem punika.

## Pangaji 
## Rujukan 
## Pranala njawi 
* 
* 
* 
* 
* 
*
Pacific Rim: Uprising

***Pacific Rim: Uprising*** inggih punika filem fiksi ilmiah saking Amérikah Sarékat ingkang dipunsutradarani Steven S. DeKnight, dhedhasar skénariyo anggitanipun DeKnight, Emily Carmichael, Kira Snyder, lan T.S. Nowlin dipunangkat saking cariyos anggitanipun Guillermo del Toro. Filem punika candhakan saking filem taun 2013 kanthi sesirah *Pacific Rim*. Ingkang maragani filem punika antawisipun John Boyega, Scott Eastwood, Cailee Spaeny dan Jing Tian, sesarengan Rinko Kikuchi, Charlie Day, lan Burn Gorman ingkang didhapuk malih awit saking filem sadèrèngipun. Filem punika badhé dipunbabar ing surya 23 Fèbruari 2018, déning Universal Pictures.

## Ingkang maragani 
* John Boyega-Jake Pentecost
* Scott Eastwood-Nate Lambert
* Jing Tian-Liwen Shao
* Ivanna Sakhno
* Zhang Jin-Marshal Quan 
* Mackenyu-Ryoichi
* Shyrley Rodriguez

## Latar wingkin 
Taun 2012, sadèrèngipun pambabaran filem ingkang kaping pisan, Del Toro ngendika bilih piyambakipun badhé ndamel filem candhakanipun lan ing taun 2014 mèndel-mèndel sampun nyawisaken skénario ingkang dipunanggit sesarengan kaliyan Zak Penn sawenèh sasi. Ing pungkasan sasi Juni, Del Toro mratélakaken bilih piyambakipun badhé ngarahaken filem candhakan punika lan badhé dipunbabar déning Universal Pictures Legendary minangka panyengkuyung wragad lan juru dum, ing surya 7 April 2017. Ing wulan Juli 2015, dipunwartosaken bilih pandamelan filem punika badhé diwiwiti ing wulan November, nanging awit saking wontenipun gèsèh rembag antawisipun Universal lan Legendary lajeng mandheg. Amargi dèrèng pesthi lelakunipun filem iku, Universal lajeng wurungaken pandamelan filem punika. Éwasemanten, sinaosa pandamelan filem saweg mandheg, Del Toro neglajengaken anggènipun ngrampungaken pakaryan nyerat skénario, lan dumugi wulan Oktober dipunpratélakaken bilih piyambakipun sampun unjuk atur dhumateng studio punapa ingkang sampun dipungarap, kalebet mbekta rancangan wragad pandamelan filem punika.

Wulan Fèbruari 2016, studio lan Del Toro, lumantar Twitter ngendika bilih Steven S. DeKnight badhé nggantosi minangka sutradhara, kanthi skénario énggal ingkang dipunanggit déning Jon Spaihts, sawatawis Del Toro tetep badhé nyengkuyung minangka juru damel...

Pamundhutan gambar utama filem punika dipunwiwiti ing surya 9 November 2016, ing Ostrali. Surya 14 Dhésèmber 2016, sesirah filem punika kanthi resmi dipunwartosaken, inggih punika *Pacific Rim: Uprising*. Surya 8 Maret 2017 pandamelan filem dipunwiwiti ing Tiongkok lan pungkas ing surya 30 Maret 2017.

## Rilis 
*Pacific Rim: Uprising* dibabar ing surya 23 Fèbruari 2018, déning Universal Pictures kalebet ing wujud 3D, IMAX lan IMAX 3D.

## Rujukan 
## Pranala njawi 
*
Albatros

**Albatros**, saka kulawarga Diomedeidae, manuk sagara kang gedhé, kalebu ordho Procellariiformes. Manuk iki tinemu ing Samodra Antartika lan Samodra Pasifik iring lor.
Manuk albatros tansah katon mabur ing awang-awang amarga carané mabur kang irit tenaga, kanthi nglayang tanpa ngobahaké suwiwi. Manuk iki mangan cumi-cumi, iwak lan urang.
Albatros urip bebarengan kanthi wujud koloni, susuhé ana ing pulo-pulo kang mencil ing tengah samodra.
## Spésiès
Cacah spésiès albatros watara 13 nganti 24 spésiès, kang kapérang dadi 4 genus, ya iku Albatros gédhé, (*Diomedea*), Albatros mollymawk (*Thalassarche*), Albatros pasifik-lora (*Phoebastria*), lan Albatros ireng (*Phoebetria*).
Ing abad 21, spésiès albatros kalebu ing pratèlan abang déning IUCN, kanthi cacah 19 spésiès bebaya cures lan kang loro gumantung konservasi.

* Albatros gedhé (*Diomedea*)
** Albatros kembara * D. exulans*
** Albatros antipodean *D. (exulans) antipodensis*
** Albatros amsterdam *D. (exulans) amsterdamensis*
** Albatros tristan *D. (exulans) dabbenena*
** Albatros ratu-lor *D. (epomorpha) sanfordi*
** Albatros ratu-kidul *D. epomophora*
* Albatros pasifik-lor (*Phoebastria*)
** Albatros ngombak *P. irrorata*
** Albatros buntut-cindhak *P. albatrus*
** Albatros sikil-ireng *P. nigripes*
** Albatros laysan *P. immutabilis*
* Albatros mollymawk (*Thalassarche*)
** Albatros alis-ireng *T. melanophris *
** Albatros campbell *T. (melanophris) impavida*
** Albatros isinan *T. cauta*
** Albatros topi-putih *T. steadi*
** Albatros chatham *T. (cauta) eremita*
** Albatros salvin *T. (cauta) salvini*
** Albatros ksirah-klawu *T. chrysostoma*
** Albatros irung-kuning-atlantik *T. chlororhynchos*
** Albatros irung-kuning-indian *T. (chlororhynchos) carteri*
** Albatros buller *T. bulleri*
* Albatros irengm (*Phoebetria*)
** Albatros ireng *P. fusca*
** Albatros aklawu *P. palpebrata*

## Rujukan
Manuk pitikan

**Manuk pitikan** (*Gallicrex cinerea*) ya iku manuk rawa saka kulawarga  Rallidae, lan siji-sijiné spésiès saka génus Gallicrex.

Papan uripé ana ing rawa Asia Kidul, Kidul wétan nganti wétan, antarané ing Pakistan, India, Sri Lanka, Indonésia, Filipina, Cina nganti Jepang.

Awak manuk pitikan kalebu gèpèng, kanggo nggampangaké nlusup ing selané tuwuhan lan sesuketan rawa. Susuhé ing lemah, ing selan tuwuhan kanthi endhog cacah 3-6. Drijiné dawa lan buntuté cindhak.

Manuk lanang dawané watara 43&nbsp;cm lan boboté 476-650gr.Déné manuk wadon luwih cilik. Dawané 36&nbsp;cm lan boboté 298-434 gr. Manuk pitikan golèk pangan ana banarawa kang cethek, kanthi nyucuk kéwan-kéwan cilik ing banyu kaya ta kéwan gegremetan, iwak cilik, lan wewijèn. Manuk pitikan kalebu kéwan kang waspada, kang age-age lumayu ndhelik menawa ana bebaya. Ing wayah subuh lan surup manuk pitikan biasane manggung kanthi swara kang sero

## Rujukan
Drembombok

**Drembombok**, **derbombok**, utawa **sribombok** (*Amaurornis phoenicurus*) iku manuk sing kalebu famili Rallidae. Sebarané nglimputi Indhia, Cina iring kidul, Filipin, lan Indonésia.

Manuk iki lumrahé manggon ing banarawa, sawah, lan pacerèn. Biyèn manuk iki akèh tinemu, nanging saiki wis arang amarga padha dibedhag. Saliyané kuwi, sudané manuk iki uga amarga akèh sawah sing migunakaké pèstisidhah kimiyah sing njalari regedé panganané, ya iku wijèn, cacing, kéwan gegremetan, lan kéyong cilik.

Manuk iki gedhéné sedhengan lan bisa katitik saka warna elaré sing ireng lan putih. Lumrahé manuk drembombok urip ijèn, sanajan kadhang uga tinemu cacah loro utawa telu. Senengané ndelik ana sesuketan rawa lan njedhul nalika golèk pangan kaya déné manuk pitikan. Sanajan ora bisa mabur dhuwur, drembombok  seneng ménclok ana ing glagah lan wit-witan cilik ing banarawa.

Susuhé lumrah mapan ing tengahé banarawa, lan cacahé endhogé 6-7, kang diangkremi déning manuk lanang lan wadon (uga tekané momong anak) lan banjur netes sawisé udakara 19 dina.

## Rujukan
Sapèt

**Sapèt** ya iku kumpulan kéwan ros-rosan kang saèmper kalajengking nanging buntuté luwih cilik lan tanpa wisa. Kalebu ing ordho Thelyphonida.

Sapèt gampang dikenali saka wernané kang ireng lan sapité kang gedhé. Dawané lumrahé watara 25–30&nbsp;mm, sanajan uga ana spésiès kang nganti 85&nbsp;mm. Nalikané ngalami bebaya, Sapèt bakal nyemprotaké campuran asem asétat lan asem oktanoat kang gandané mèmper cuka. Pancèn dudu wisa, nanging gamané kang wujud capit uga nglarani manawa kena manungsa.

Sapèt kalebu kéwan nokturnal. Mangané gegremet, luwing, kalajengking lan cacing.
Sumebar ing laladan tropis lan sub tropis, kajaba Eropah lan Australia. Déné ing Afrika mung tinemu siji spésiès ya iku *Etienneus africanus*.
Lumrahé urup ndelik ing ngisor watu utawa kayu. Uga asring tinemu ing pucuk klapa lan jinis palem liyané.

## Rujukan
Bubuk beras

**Bubuk beras** (*Sitophilus oryzae*) kéwan kang dikenal seneng mapan ing wewijènan (séréalia) kang disimpen ing lumbung utawa gudhang. Bubuk beras kalebu ama kang banget ngrugèni lan angèl dikendhalèni manawa wis nyerang. Ora mung nyerang gabah/beras, nanging uga jagung, gandum, jewawut, canthèl lan kacang-kacangan. Larvané ndhelik sajeroning wewijèn, déné imagoné mangan pathiné.

Kalebu jinis kumbang kang ukurané cilik.

## Wedharan
Bubuk beras kang diwasa dawané watara 2&nbsp;mm kanthi moncong kang dawa. Wernané soklat tuwa utawa ireng. Wujudé saèmper karo bubuk jagung, nanging manawa disetitèkaké nyata ana pira-pira bedané.

Bubuk beras bisa mabur lan umur bubuk kang wadon bisa nganti 3-5 sasi. Bubuk beras wadon ngendhog 2-6 iji saben dinané, lan gunggungé bisa 300 iji sadawané uripé. Moncong kang dawa kanggo gawé bolongan ing beras lan nyèlèhaké endhog.

Endhog disèlèhaké ing beras kang dibolongi kang jeroné watara 1mm, lan banjur netes sawisé watara 7 dina. Larva kang netes langsung *menggerek* beras kang dadi papan uripé lan mapan ing kono nganti wujud imago. Sawisé umur 28-90 dina (lumrahé 31 dina) banjur métamorfosis dadi kumbang.

## Rujukan
Maranta (génus)

**Maranta** ya iku génus saka tuwuhan bisa ngembang, kulawarga Marantaceae. Asalé saka Amérika tengah lan kidul, lan India Kulon. Jeneng Maranta kajupuk saka ahli botani saka Italia abad 16 kang aran Bartolomeo Maranta.
Udakara 40-50 spésiès kang wus kacathet déning para ahli

## Rujukan
Kakhanan Krim

thumb|Tlatah Kakhanan Krim ing taun 1600
**Kakhanan Krim** wiwit ana nalika Grombol Emas Monggolia ruwag ing abad kaping 15 mawa punjeré ana ing Tanjung Krim. Ing sakiwa tengené taun 1441 wong Tatar Krim ngedegaké sawijining tlatah wewengkon Khan utawa diarani Kakhanan sangisoring pimpinané Giray, sawijining kulawarga wangsa Jingisid. Wewengkoné ana ing sakiduling tanah sing saiki dadi wewengkoné Ukraina, wiwit taun 1556 tlatahé Grombol Nogay antara Asov lan Kuban saha Tanjung Krim. Sapérangan gedhé tlatah iki kabèh ing tembé bakal dadi wewengkoné Ruslan lan diarani tlatah Donbass. Kutha nagarané ya iku Bakhchisaray. Kakhanan Bangsa Tatar Krim iku siji-sijiné karajan panerusé Grombol Emas, sing bisa èksis nganti suwé, ya iku nganti taun 1792. Nganti abad kaping 18, wong-wong Tatar Krim kerep perang lan mbedhah tlatah-tlatah ing Ukraina sing nalika iku dadi wewengkoné Polen-Litowen, Moldavia lan Ruslan. Saka tlatah-tlatah iki wong Tatar Krim mboyong para batur tukon sing dadi "komoditas èkspor" ékonomi Tatar Krim sing wigati dhéwé. Wong Tatar Krim ya dagang karo Kakaisaran Osmaniyah. Déning Kakaisaran Osmaniyah wong Tatar Krim direksa lan wong Tatar Krim dadi panyebar lan sesulihé Islam ing Ukraina.
Barista

ka|jmpl|200x200px|Salah siji barista saweg nyambut damel.

**Barista** inggih punika salah satunggalipun sebatan kanggé tiyang ingkang pedamelanipun ndamel lan nyawisaken kopi kanggé para pelanggan. Tembung "barista" punika asalipun saking basa Italia ingkang ngemu teges "pelados bar".

Awit taun 2007 ing Indonesia sampun dipunwontenaken "Adon-adon Barista Indonesia" (*Indonesian Barista Competition*) ingkang dipuntindakaken déning "Asosiasi Spesialis Kopi Indonesia" (*Specialty Coffee Association of Indonesia*). Juwara adon-adon punika nampi kalodhangan dados dutaning Indonesia wonten adon-adon ingkang sami ing tataran Asia. Salajengipun, juwara ing Asia badhé ndhèrèk adon-adon ing tataran sadonya inggih punika "Kejuaraan Barista Dunia" (*World Barista Championship*). Gelar "Juwara Barista Sadonya" ing taun 2010 dipungayuh déning Michael Philips panyarta saking Amérikah Sarékat. World Barista Championship.

## Ugi pirsani 
* Espresso
* Kopi
* Cappuccino

## Rujukan
Coccinella transversalis

***Coccinella transversalis*** ya iku spésiès kumbang koksi kang tinemu ing Asia Kidul, Asia kidul wétan nganti Australia.. Jeneng kumbang iki asring klèru karo *Coccinella transversoguttata* kang tinemu ing Eropah lan Amérika lor.

Kéwan iki wiwitan dironcé déning ahli zoologi Dhènemarken Johan Christian Fabricius ing taun 1781.

Dawané 3,8-6,8&nbsp;mm lan sanajan sebarané banget ambané, nanging variasi wernané ora akèh. Lumrahé endhasé warna ireng lan suwiwiné warna abang utawa oranye kanthi tengeran ireng cacah loro.

Kayadéné lumrahé kumbang koksi, *Coccinella transversalis* wigati tumrap kridha tani, amarga mangan warna-warna kéwan gegremetan cilik kang dadi ama tetuwuhan mligi ing wiwitan nandur.. Kéwan gegremetan kang dadi pangané kaya ta tuma godhong (afid).

## Rujukan
Diplacodes trivialis

***Diplacodes trivialis***  iku spésiès kinjeng saka  kulawarga Libellulidae, kalebu kinjeng kang asring karan **kinjeng semprang**. Kinjeng iki sumebar saka Cina, Jepang, India, Indonésia lan nganti Papua Nugini lan Australia.

Seneng mapan ing blumbang, sawah, wadhuk, saluran irigasi lan kang saèmper. Awaké duwé warna kang manéka warna, lumrahé biru semu ungu, ijo utawa kuning. Kinjeng iki kalebu kang paling umum tinemu ing Asia. Biyasa manggon ing papan kang arang wit-witan gedhé. Suwiwiné bening tanpa tengeran ireng. Nalika diwasa duwé tengeran warna putih ing pucuk buntut kang mbédakaké kinjeng iki karo spésiès liyané ing génus iki  
.

Kinjeng jinis iki kalebu gampang dicekel.
## Gladri

Diplacodes trivialis male by kadavoor.jpg|Kinjeng lanang diwasa
Ground Skimmer Diplacodes trivialis Young Male by kadavoor.JPG|kinjeng lanang nom
Male Chalky Percher without pruinose (17281309991).jpg | kinjeng lanang nom
Female Chalky Percher bum up (17280106592).jpg | Kinjeng wadon
Female Chalky Percher pruinose (17074498427).jpg | Kinjeng wadon
File:Diplacodes trivialis mating by kadavoor.jpg|kawin

## Rujukan
Cecek

**Cecek** utawa **titik** ya iku pada (cara Indonésia: *tanda baca*) kang digunakaké kanggo nengeri pungkasaning sawiji ukara ing manéka basa. Tenger iki awujud cecek cilik sing disèlèhaké ing pungkasan sawiji baris saka sawiji ukara, kaya ta ing pungkasan ukara.

## Rujukan 
### Cathetan suku 
### Pratélan pustaka 
*
Samber ilèr

***Samber ilèr***, *(Chrysochroa fulminans)* salah siji spésies saka kulawarga Buprestidae

## Wedharan
Samber ilèr kéwan gegremet kang duwé warna ijo gilap, lan dawane 30–40&nbsp;mm

## Sub spésies
* *Chrysochroa fulminans agusanensis* Kurosawa, 1979
* *Chrysochroa fulminans aurora* Heller, 1912
* *Chrysochroa fulminans babuyanensis* Kurosawa, 1989
* *Chrysochroa fulminans baliana* Obenberger, 1928
* *Chrysochroa fulminans bimanensis* Lansberge, 1879
* *Chrysochroa fulminans chrysura* Gory, 1840
* *Chrysochroa fulminans chrysuroides* Deyrolle, 1864
* *Chrysochroa fulminans cyaneonigra* Kurosawa, 1991
* *Chrysochroa fulminans florensis* Kerremans, 1891
* *Chrysochroa fulminans fulminans* (Fabricius, 1787)
* *Chrysochroa fulminans funebris* Théry, 1898
* *Chrysochroa fulminans kaupii* Deyrolle, 1864
* *Chrysochroa fulminans krausei* Descarpentries, 1971
* *Chrysochroa fulminans nagaii* Kurosawa, 1990
* *Chrysochroa fulminans nishiyamai* Kurosawa, 1990
* *Chrysochroa fulminans nylanderi*Hołyński, 2009
* *Chrysochroa fulminans praelonga* White, 1843
* *Chrysochroa fulminans variabilis* Deyrolle, 1864
* *Chrysochroa fulminans vethiana* Obenberger, 1926

## Distribution
Kewan iki sumebar ing  Malaysia lan Indonesia nganti Papua Nugini.
Jus 2

**Jus 2** () ya iku péranganing juz Al-Qur'an ing kaping pindo, dipunwiwiti déning tembung **سيقول** ing dalem Surah Al-Baqarah ayat 142. Juz iki kadose nyakup satunggalipun surah, lan mung 110 ayat.
## Cathetan
Jus 1

**Jus 1** (ing ) ya iku Juz ing kaping pisan ing dalem susunan Al-Qur'an mushaf Turki Utsmani. Juz iki dipunwiwiti tembung **الم** ing surah Al-Baqarah ayat satunggalipun lan dipungkasi ing dalem surah sing padha ing ayat kaping 141.
Sriping

**Sriping**('''') ya iku panganan sing digawé saka gedhang sing diiris tipis lan digorèng nganggo glepung sing uwis disogi bumbu. Lumrahé rasané madan gurih kaya ana mambu bawang sing gurih. Panganan kiye kasebar kanthi arep kabèh se Pulau Jawa.

## Uga Dèlèng 
* Kripik Témpé
* Kripik Bolèd
* Kripik Kentang
* Kripik Oncom
Roubaix

**Roubaix** (Walanda: *Robaais*) wujud sawijining lawas kutha indhustri lan komune sing ana ing sisih lor nagara Prancis, cedhak tapel wates karo nagara Bèlgi. Kutha iki sing ndunungi ana wantara luwih 96 èwu jiwa ing taun 2014 lan jembar wewengkon kurang luwih  hektare.

## Pranala njaba 
* Situs wèb resmi 

## Rujukan
Henosepilachna vigintioctopunctata

***Henosepilachna vigintioctopunctata ***iku spésiès kumbang koksi saka kulawarga Coccinellidae. Tengeran kang gampang saka kumbang iki bisa katitik saka tutul ireng cacah 28 ing suwiwiné.

Spésiès iki sadurungé dijenengi *Epilachna vigintioctopunctata* lan asring samar karo spésiès liya  kang aran *Henosepilachna vigintioctomaculata* kang sumebar ing Ruslan, Cina, Jepang lan Koréa. Déné *Henosepilachna vigintioctopunctata* asalé saka Asia kidul wétan, banjur sumebar nganti Australia lan Selandia Baru. Uga wis tekan ing Brazil lan Argèntina nalika taun 1996.

Kumbang iki mangan gegodhongan tuwuhan kenthang lan tuwuhan jinis térong-térongan liyané. Saliyané dadi ama tumrap tuwuhan Solanaceae, kumbang iki uga nyerang labu, lobak, kacang-kacangan lan bayem. Tuwuhan kang diserang kumbang iki godhongé katon gripis lan bolong-bolong.

## Rujukan
Masjid Juma, Shamakhi

**Masjid Juma ing Shamakhi** utawa **Masjid Jumuwah ing Shamakhi** () iku masjid ing kutha Shamakhi, Azerbaijan.
Kakalifahan Fatimiyah

**Kakalifahan Fatimiyah** (, *al-Fāṭimīyūn*) iku kakalifahan Singah Ismailiyah sing jembar wewengkoné ngambah Afrika Lor, saka Sagara Abang ing iring wétan nganti Samodra Atlantika ing iring kulon. Wangsa Fatimiyah nguwasani saambané pasisir Sagara Tengah ing Afrika lan ndadèkaké Mesir minangka punjeré kakalifahané. Nalika kuncarané, kakalifahan iki kasil nguwasani manéka wewengkon saliyané Mesir, kaya ta Magribi, Sudhan, Sisili, Levan, lan Hijaz.
Rétrokor

jmpl|300x300px|Rétrokor ing Katedral Seville, Spanyol.
Ing jagat arsitèktur éklésiatik, **rétrokor **iku babagan samburiné altar dhuwur ing sawijining gréja utawa katedral sing kadhang-kala misahaké yasan gréja utawa katedral saka pérangan buriné kapèl. Babagan iki isiné kursi-kursi kanggo kor gréja.

Contoné rétrokor ya iku sing ana ing Katedral Winchester sing diyasa antarané taun 1200 lan 1230 minangka dunungé sanggar pamujan Santo Swithun.

## Rujukan 
## Pranala njaba 
* Sesawangan rétrokor ing Katedral Winchester
Breiðafjörður

[jmpl|Teluk lan fyord pokok ing [Èslan. Breiðafjörður lan Faxaflói iku teluk loro sing gedhé dhéwé ing Èslan.]]
**Breiðafjörður** (lit. *fyord sing mbrabak*) iku teluk sing cethèk tur jembar, watara 50&nbsp;km ambané lan 125&nbsp;km dawané, ing iring kulon Èslan. Teluk iki sing misahaké wewengkon Westfjords (Vestfirðir) saka laladan kidul nagara Èslan. Breiðafjörður iku kinubengan pagunungan, kalebu glètser Snæfellsjökull ing Ujung Snæfellsnes ing iring kidulé lan Ujung Fyord Kulon ing iring loré. Sing narik kawigatèn saka teluk iki ya iku pérangan poncoté ing lor dumadi 15 yuta taun kapungkur, déné poncoté ing kidul ing Snæfellsnes lawasé ora nganti saparoné umuré pérangan poncot lor.

## Pranala njaba 
* Marine Protected areas p.28
Pura Schönbrunn

jmpl|Gladri Agung, Pura Schönbrunn, Wina.
**Pura Schönbrunn** (, ) iku tilas dalem sentana sing dienggoni nalika katiga, kapernah ing Wina, Ostenrik. Pura barok sing isiné ana 1.441 kamer iki minangka salah siji monumèn sujarah, budaya, lan arsitèktur sing ingaran wigati banget mungguh ing nagara iku. Kawit madyané dasawarsa 1950-an, yasan iki dadi papan dhemenané wisatawan. Sujarahé pura iki lan patamanané sing jembar lawasé ngancik 300 taun, minangka kaca benggala tumrap owah-gingsiring rasa, suka, lan ciptané ratu-ratuné Habsburg sing lumintu jumenengé.

## Rujukan
Jus 3

**Jus 3** (ing  ya iku Jus ing kaping telu ing dalem susunan Al-Qur'an. Jus iki dipunwiwiti saka tembung تلك الرسل ing surat Al-Baqarah ayat 252 lan dipungkasi surat Ali Imran ayat 91.

Ing jus iki kadose wonten ayat sing popular, ya iku ayat kursi.

## Rujukan
Kuwawung

**Kuwawung**, utawa **wawung** ya iku jinis kumbang kang dikenal dadi ama tumrap tuwuhan klapa , saka génus *Rhynchophorus*. Ukurané kalebu gedhé tumrap lumrahé kumbang, watara 2–5&nbsp;cm lan lumrahé warna soklat tuwa gumantung saka spésièsé. Ing basa Indonésia diarani **kumbang badak** (kumbang warak) amarga duwé sungu siji kang mèmper warak.
## Perilaku
Kuwawung ngrusak tuwuhan klapa kanthi nlusup ana ing pucuk wit klapa, banjur ngenani janur kang isih wujud tumbak. Wit klapa kang kaserang kuwawung katon saka blaraké kang rusak lan mbentuk segitiga. Lumrahé kuwawung mabur ngampiri wit krambil nalika surup utawa wayah wengi.
## Tumangkar
Kuwawung lumrahé ngendhog ana glugu kang teles lan gapuk. Endhogé watara 3&nbsp;mm lan sawisé 11-13 dina banjur netes dadi urèt minangka stadium larva. Kuwawung ngalami métamorfosis sampurna.
## Rujukan
Pasisir Clungup

**Pasisir Clungup** ya iku pasisir sing dumunung ing Kabupatèn Malang, Jawa Wétan, pernahé ing Désa Sitiarjo, Kacamatan Sumbermanjing Wétan.
Wadhuk Krenceng

jmpl|ka|300px|Wadhuk Krenceng nalika ngarepaké surup
**Wadhuk Nadra Krenceng** utawa **Wadhuk Krenceng** iku wadhuk sing kapernah ing Kutha Cilegon, Banten. Wadhuk iki minangka tandhon banyuné Kali Rawa Danau lan sawenèh kali ing laladan Kutha Cilegon.
Tambak uyah

[jmpl|Tambak uyah ing Île de Ré, [Prancis]]
**Tambak uyah** iku papan kanggo mringkilaké uyah saka banyu sagara utawa kenthelan uyah. Banyu sagara utawa kenthelan uyah dipapanaké ing tambak banjur banyuné disataké kanthi nguwabaké kawalan alami saéngga kari pringkilan uyah sing bisa dipanèn. Tambak uga bisa minangka papan ngaso lan makané manéka spésies manuk sagara, sing bokmanawa uga kalebu spésies-spésies sing pinuju ing sajeroning bebaya. Tambak adaté disinggeti nganggo tanggul.

Tambak alami iku wewujudan géologi sing uga dumadi amarga banyu sing nguwab banjur nurahaké uyah. Sawenèh tambak pancèn diréka saka tambak alami sing wis ana saudurungé, contoné tambak ing Inagua Magung ing Bahama, utawa tambak ing Jasiira, kidulé Mogadishu, amarga ana banyu sagara sing ngembeng banjur nguwab kena soroté srengéngé.

## Rujukan
Curug Cikaso

**Curug Cikaso** utawa **Curug Luhur** iku curug utawa grojogan sing kapernah ing iring kidul Kabupatèn Sukabumi, Jawa Kulon. Grojogan iki sumberé banyu saka Kali Cikaso.
Tlaga Tamblingan

**Tlaga Tamblingan** (, ) iku tlaga kaldhéra kang kapernah ing Kabupatèn Bulèlèng, Bali. Tlaga iki mapan ing èrèngé Gunung Lesung, kalebu ing Désa Munduk, Kacamatan Banjar. Tlaga iki salah siji saka telung tlaga kang mawujud saka kaldhéra kuna. Liyané ya iku Tlaga Buyan lan Tlaga Bratan. Tlaga Tamblingan kinubengan alas gung lan tilas-tilas arkéologi saka kabudayan Tamblingan abad ping 10. Tlaga lan padunungan sakiwa-tengené déning pamaréntah saenggon didhapuk dadi papan wisata agama lan direksa saka pangaribawa modhèren.
Tafsir al-Jalalain

***Tapsir al-Jalalain*** (basa Arab: تفسير الجلالين , jarwané: "tapsir déning Jalal loro") iku sawijining kitab tapsir Al-Qur'an kang misuwur; kawitané dianggit déning Jalaluddin al-Mahalli ing taun 1459 M, lan dibacutaké déning muridé, ya iku Jalaluddin as-Suyuthi ing taun 1505 M. Kitab tapsir iki adaté ingaran kitab tapsir klasik Sunni kang akèh didhapuk minangka rujukan, amarga gampang anggoné dingertèni lan cacah jilidé mung siji.

Jalaludin al-Mahalli nulis tapsir iki saka kawitané Surat Al-Kahfi nganti pungkasané Surat An-Naas, lan sawisé iku panjenengané napsiraké Surat Al-Fatihah nganti rampungé. Al-Mahalli séda sadurungé ngrampungaké iku. Jalaluddin as-Suyuthi banjur mbacutaké, miwiti saka Surat Al-Baqarah nganti Surat Al-Israa'. Sawisé iku panjenengané mindhahaké tapsir Surat Al-Fatihah ing mburi urutané tapsir liya kang sadurungé wis digawé déning Al-Mahalli. Nanging, isih ana béda panemu ing para ahli ngenani pira kèhé garapané saben-saben juru tapsir mau.

## Uga delengen 
* Jalaluddin as-Suyuthi

## Réferènsi 
## Pranala njaba 
*  Tafsir Jalalain
Pangaji Sastra Dublin Internasional

**Pangaji Sastra Internasional Dublin** utawi **International Dublin Literary Award** () inggih punika pangaji ing babagan kasusastran ingkang dipunwontenaken kaping pisan ing saben taun kanggé para panganggit novèl abasa Inggris utawi novèl saking basa pundi kemawon ingkang dipunpertal dhumateng basa Inggris. Pangaji punika gadhah ancas masaraken karya sastra ing donya, ingkang disengkuyung déning Pamaréntah Kutha Dublin, Irlandia. Arta €100,000, awujud bebungah ingkang ageng piyambak. Manawi panampi pangaji awujud pertalan (sampun kaping sanga), bebungah dipundum antawisipun panganggit lan juru pertal, ing mriku panganggit nampi €75,000 lan juru pertal nampi €25,000.

## Tata cara 
### Kualifikasi 
Pangaji punika dipunbika kanggé novèl-novèl ingkang diserat saking abasa punapa kemawon saking panganggit sadonya, ingkang limrahipun ngagem basa Inggris utawi sampun dipertal ing basa Inggris. Wondéne pamaringan pangaji lumampah kalih taun saking tanggal pambabaran. Umpaminipun, pangaji ing taun 2007, kedah sampun kababar ing taun 2005. Manawi karya awujud pertalan abasa Inggris, karya kedah sampun dipunbabar saking basa aslinipun ing taun ingkang sami.

### Prosès 
Kapustakan Umum Kutha Dublin madosi calon saking kapustakan umum kutha-kutha ageng sadonya. Pratélan lajeng dipunbyawarakaken ing sasi Oktober utawi Novèmber saben taunipun, lan pratélan cekak (langkung saking sedasa sesirah) dipunbyawarakaken ing wulan Maret utawi April taun candhakipun. Pratélan lan pratélan cekak dipunpilih déning panel juri internasional ingkang dipun-gilir saben taun. Allen Weinstein inggih punika wadana panel non-voting awit taun 1996 dumugi 2003. Eugene R. Sullivan ugi dados wadana non-voting awit 2004 dumugi sapunika. Taun 2015 Dewan Perwakilan Kutha Dublin maringi arta dumugi €100,000 kanggé adicara punika lan dipuntambahi €80,250 kanggé pangemunah.

### Panampi 
*  &ndash; debut novèl

### Sing menang dhedhasar basa 
## Rujukan 
## Pranala njawi 
* Official website
Wayang gremeng

**Wayang gremeng** inggih punika istilah umum ing jagat pagelaran seni tradhisional ingkang ngemu teges pagelaran wayang ingkang dipuniring kanthi ngginakaken tutuk (*a capela*) ingkang ungelipun mèmper kaliyan suwanten gamelan. Kasenian punika asalipun saking tlatah Tegal, Jawa Tengah. Kados pagelaran wayang limrahipun, wayang gremeng dipunpangarsani déning dhalang nailka nyuguhaken cariyos, dipunbiyantu déning sawenèh nayaga ingkang ngiringi kanthi ngginakaken tutukipun lan ugi ngginakaken pakeliran lan wayang. Limrahipun cariyos ingkang kasuguhaken inggih punika cariyos Mahabharata. Ing tlatah Banyumas, wayang gremeng ugi misuwur kanthi aran wayang jemblung. Tokoh wigatos ing pagelaran wayang gremeng antawisipun Slamet Gundono lan Enthus Susmono, sinaosa piyambakipun kekalih ugi nelateni wayang konservatif.

## Ugi pirsani
* Kutha Tegal
* Kabupatèn Tegal
* Slamet Gundono
* Enthus Susmono

## Cathetan suku
## Rujukan
Sularso Sopater

**Pdt. Dr. Sularso Sopater, M.Th.** () inggih punika salah satunggalipun pangarsa ing kalangan agama Kristen. Piyambakipun naté dipunpracaya minangka Anggota Dewan Pertimbangan Agung Republik Indonesia (DPA RI), Pangarsa Sinode Gréja Kristen Jawa lan Pangarsa Persekutuan Gréja-gréja ing Indonesia.

## Latar wingking
Sularso Sopater miyos ing Ngayogyakarta, surya 9 Mèi 1934. Ngrengkuh gelar Master Teologi wonten ing Grand Rapids Michigan Amérikah Sarékat taun 1975, lajeng ngasta minangka dhosèn dokmatika ing STT Jakarta awit taun 1978. Gelar doktor teologi kaparingaken saking Sekolah Tinggi Teologi Jakarta. Piyambakipun punika pandhita di kalangan Gréja Kristen Jawa (GKJ), lan naté dipundhapuk minangka pangarsa sinode ing mriku. Kajawi saking punika, Sularso sopater ugi naté nglenggahi minangka Katua Umum Persekutuan Gréja-gréja di Indonesia (PGI) lan didhapuk minangka salah satunggalipun anggota Dewan Pertimbangan Agung Republik Indonesia (DPA RI). Sajawinipun ngemban minangka pamimpin umat, Sularso ugi nglampahi kiprah organisasi antawisipun minangka Direktur Lembaga Pembinaan Kader GKJ/GKI Jawa Tengah, ingkang dumunung wonten Yogyakarta.

## Ugi pirsani
* Persekutuan Gréja-gréja di Indonesia
* Gréja Kristen Jawa
* Dewan Pertimbangan Agung Republik Indonesia
* Pratélan tokoh Jawa Tengah

## Rujukan
Bunglon kasar

**Bunglon kasar** (*Trioceros rudis*) uga ingaran **bunglon rudhis**, **bunglon geger-lorèk ruwenzori **utawa **bunglon bréwok rwenzori** iku bunglon saka iring kulon Ugandha, Rwandha, Burundhi, lan iring wétan RD Kongo. Kosokbalèn saka sing akèh dipitayani, spésies iki ora urip ing Gunung Meru, Tanzania. Bunglon ing Tanzania sing karan-sebut *T. rudis* pranyata *T. sternfeldi*.

## Katerangan pokok 
Bunglon kasar kerep tinemu ing habitat sing binuka, kaya ta rambit-rambit cendhak ing laladan transisi antarané ara-ara (*grassland*), parayungan (*reedbed*), lan gumuk-gumuk suket (*montane heath*).

*T. rudis* ukurané cilik () lan tanpa sungu utawa lobus oksipital. Buntuté dawa lan jambulé cilik.

## Rujukan 
## Pranala njaba 
*
Pura Golestan

**Pura Golestan** ( – *Kāx e Golestān*) iku tilas komplèks radya duwèké wangsa Qajar ing kutha krajané Iran, Tèhran.

Minangka salah siji monumèn sujarah sing tuwa dhéwé ing kutha Tèhran, lan nduwèni status warisan donya, Pura Golestan kalebu yasan radya sing duk nguni kapernah ing njeron bètèng akulit lendhut, citadhèl Tèhran. Ing njeron komplèks iku ana taman, manéka yasan radya, lan salumpuk kriya Iran lan bebana saka Éropah abad ping 18 lan 19.

## Rujukan 
## Pranala njaba 
* Rerincèn candhaké ngenani Pura Golestan 
* Situs jaringan resmi Pura Golestan 
* Gambar marmer-marmer Pura Golestan , *Iran Journal of Architecture*, No. 14, Oktober 2004.
* Foto saka Pura Golestan
* Farnāz Khatibi, Musiyum Pisanan ing Iran, Jadid Online, 2008 . Wayang gèsèr, déning Amin Āzād lan Farnāz Khatibi, Jadid Online, 2008. (4 men 54 sek).
* Tetélan lan gambar Pura Golestan 
* Musiyum Horsham mawa aksès menyang sasanadhata lelumpukané
El Djem

right|jmpl|200px|Kutha El Djem dideleng saka amfitéater
jmpl|200px|Amfitéater
right|jmpl|200px|El Djem ing wayah ésuk
**El Djem** (Arab Tunis: **الجمّ** '**; Latin **Thysdrus''') iku sawijining kutha ing Dhistrik Mahdia, Tunisia. Cacah jiwané ana wong 21.576 (sènsus 2014). Kutha iku minangka papan asalé sawenèh tilasan bangsa Romawi kang kondhang ing Buwana Afrika, kaya ta "Amfitéater Thysdrus".

## Sajarah 
Kaya déné sakèhing pamukiman Romawi lumrahé ing Tunisia, Kutha Romawi Thysdrus iki dibangun ing sandhuwuré pamukimané bangsa Punis sing mratah ing kala sadurungé. Ing iklim kang ora sagaring saiki, Kutha Thysdrus, minangka pérangané provinsi Byzacena ing Romawi, kahanané kerta raharja dhèk abad ping 2 M. Kala samana, papan iki wigati minangka pangasil lenga zaitun sing akèh dièkspor. Kutha iki uga papan dunungé kabiskopan Kristen, sing kalebu ing sagolongan dhampar titulèr Gréja Katulik.

## Rujukan
Largo, Sofia

ka|jmpl|293x293px| Sesawangan Largo saka wétan
**Largo** () ya iku sawijining gegolongan wangunan sing dumadi saka gedhong Klasisisme Sosialis cacah telu ing Sofia tengah, kutha krajané Bulgari. Laladané iki dirancang lan diyasa ing taun 1950-an sing pamrihé dadi laladan punjer anyar sing makili kutha Sofia. Dinané iki, laladané minangka tuladha pokok mungguh ing wangunan Klasisisme Sosialis ing Éropah Kidul-wétan, uga minangka salah siji pal pokok ing Sofia.

Ing gegolongané wangunan iku ana tilas Balé Parté (tilas kantor gedhéné Parté Kuminis Bulgari sing wis bubar) sing madeg ing pérangan tengah, sing saiki dadi kantor administratif tumrap ing Majelis Nasional Bulgari, lan gedhong cacah loro liyané ing kiwa-tengené: siji dadi toko TZUM lan Rad Mantri Bulgari, déné sijiné dadi Kantor Présidhèn, Hotèl Sofia Balkan, lan Kamantrèn Pangajaran.

## Rujukan
Pelabuhan Kobé

jmpl|450x450px|Kobé ing wayah sandékala
**Pelabuhan Kobé** ya iku pelabuhan sing kapernah ing Kobé, Hyōgo, ing laladan Osaka magung, Jepang, sing latar-wuriné Laladan Indhustri Hanshin. Kapernah ing èrèngé Gunung Rokkō, laladané duwé palemahan lètèr sing winates, mula banjur diyasa pulo-pulo rékan kaya ta Port Island, Rokko Island, pulo Papan Anggegana Kobé ing sacedhaké.
Almazul

**Almazul** iku pamukiman sing kapernah ing Provinsi Soria, wewengkon swatantra Castile lan León, Spanyol. Jeneng sing iki asalé saka tembung Arab *al Mahsul*, tegesé obahan banyu sing vèrtikal awit thukulé Kali Henar ing nagara iki.

Wong saenggon ngayahi karaméan kanggo ngajèni La Virgen de la Blanca nalika tanggal 27 Mèi.
Acisoma panorpoides

***Acisoma panorpoides*** iku jinis kinjeng saka kulawarga Libellulidae.

## Sebaran
*Acisoma panorpoides* sumebar ing India, Jepang, Filipina, lan Indonésia.
## Habitat
*Acisoma panorpoides* seneng mapan ing kukuban rawa ing tlatah tropis lan subtropis. Kinjeng jinis iki ora sepira pinter mabur, saéngga pamaburé ora adoh saka suket lan tetuwuhan kang ana ing rawa kang minangka papan tumangkaré. Kinjeng *Acisoma panorpoides* gampang dititik saka pérangan wetengé (*abdomèn*) kang wungkuk, séjé saka spésiès liyané ing famili Libellulidae.
## Rujukan
Punjering Galaksi

jmpl|Punjering Galaksi kapernah ing sisih kiwa ndhuwur sing padhang ing gambar. Gambar iki dikèker saka salah siji tèlèskop infrarekta 2MASS.

**Punjering Galaksi** iku punjering rotasi Galaksi Bimasekti. Dohé papan iki 7,6 tekan 8,7 kiloparsec (watara 25.000 nganti 28.000 taun cahya) saka Bumi kanthi ngener konstélasi Sagitarius, Ofiukus, lan Skorpius sing pernahé padhang dhéwé ing Bimasekti. Ana bukti sing kuwat ngenani anané luwang ireng supermasif ing Punjering Galaksi Bimasekti.
Istirahatlah Kata-kata

***Istirahatlah Kata-kata*** nggih punika filem fiksi sujarah ingkang dipundamel taun 2017. Filem punika dipunsutradarani Yosep Anggi Noen. Piyambakipun ugi ngrangkep minangka panganggit skénario. Filem ingkang juru damelipun Yosep Anggi Noen lan Yulia Evina Bhara, punika diparagani antawisipun déning Gunawan Maryanto lan Marissa Anita. Filem punika nyariyosaken lelabetanipun juru panggurit Wiji Thukul ingkang nuntut keadilan dhumateng pamaréntah lumantar sesorah lan geguritanipun. *Istirahatlah Kata-kata* dipunbabar kanthi winates ing surya 19 Januari 2017. Juru arah lan juru paraga priya filem punika kasil nampeni sawenèh pangaji  antawisipun saking Festival Film Indonesia, Usmar Ismail Award, lan Jogja-NETPAC Asian Film Festival.

## Latar wingking 
Filem dibika kanthi narasi ingkang nyariyosaken ing wiwitan kala mangsa jumenenganipun Partai Rakyat Demoratik (PRD) ingkang nglawan paugeran lan undang-undang ingkang netepaken 3 parté pulitik ingkang dipun-akeni nagari. Nalika kadadosan tragédhi 27 Juli 1996, PRD lan sawenèh pandhéganipun sami dipuntangkep lajeng dipundadosaken buronan kanthi tudhuhan damel keruwetan lan badhé nglèngsèraken pamaréntah. Saking Kutha Sala, papan panggènipun Wiji Thukul lan Sipon, latar wingking filem dipunlih wonten atusan kilomèter dhumateng Pontianak lan Lepen Kapuas. Sesarengan kaliyan dhosèn kang asma Thomas, Thukul nunut ndhelik wonten griyanipun sinambi ngakeni bilih sajatosipun langkung ajrih dados buron katimbang nglawan sakempalan tiyang ingkang mbekta bedhil.

Filem punika ngritik wontenipun budaya militeristik ing mangsa Orde Baru kanthi cara nyleneh, radi lucu, nanging cekap wonten bobotipun. Tokoh Udi ingkang dipungambaraken saweg sliwar-sliwer wonten dhusun alit ngagem sepatu boot lan clana tentawis, ingkang mboten naté cetha badhé wonten pundi arahipun. Piyambakipun kadosipun radi mboten jangkep kewarasanipun lan asring medèn-medèni para warga bilih piyambakipun mbekta bedhil lan badhé ngedhor.

Sadangunipun filem, suwasananipun tuhu nyenyet. Ing jagat dinten punika ingkang saestu ubyek, saben ukara, geguritan, lan unèn-unèn ingkang dipilih kanthi saksama ndadosaken filem punika bènten sanget. Wiji Thukul rumiyin nyuwantenaken perlawanan lumantar geguritanipun, kados déné Pramoedya Ananta Toer lumantar karyanipun. Wonten kala mangsa sadèrèngipun reformasi punika, kritik lumantar geguritan kemawon sampun dipuntudhuh *subversif* (gerakan bawah tanah)*.* Tiyang-tiyang ingkang sami nglawan kanthi pamikiran dhémokrasi ugi dipuntudhuh mbebayani tumrapipun katertiban umum. Lan sinten kemawon ingkang gadhah tatoo, saget dipunbedhil déning operasi petrus amargi dipundhakwa minangka  preman ingkang dados reribetipun para warga.

## Pangaji 
## Ugi pirsani 
* Widji Thukul
* Gunawan Maryanto

## Rujukan
Panggangpé

**Panggangpé** (atawa **panggang-pé**) ya iku salah siji jinis umah tradhisional Jawa. Ning kabéh bentuk umah Jawa, rupa panggangpé manjingé kang paling prasaja lan dadi bentuk dhasar. Miturut Prijotomo (1995), tipe umah Jawa iki beli karan-sebut ning naskah-naskah kuna sedurungé abad 20 (naskah Serat Centhini). Sanajan ning relief-relief candi, rupa wangunan iki wis ana. Ning akir abad 19, arsitéktur Jawa mung ngenal ana papat jinis wangunan (tajug, kampung, limasan, joglo). Nanging sekien, jinis panggangpé iki wis manjing lima wangunan arsitéktur Jawa. Wangunan iki disangga karo saka kang cacahé papat atawa enem. Lan ning sisih-sisié dipai témbok kanggo nahan hawa panas atawa atis.

## Jenis 
Sekién jinis wangunan panggangpé wis warna-warna ya iku:
* panggangpé pokok
* panggangpé gedhang selirang
* panggangpé empyak setangkep
* panggangpé gedhang setangkep
* panggangpé cérégancét
* panggangpé trajumas
* panganggpé barengan

## Rujukan
Lengleng Mulat

**Dewi Lengleng Mulat** ditepang kanthi jeneng Dewi Lengleng Mandanu (pedhalangan Jawa) sing duwé arti: "Salah sawijining uwong sing ayu rainé, kanthi akèh uwong kang seneng marang dhèwèké." Dewi Lengleng Mulat ya iku salah siji saka pitung widadari upacara Suralaya. Pitung widadari iku antarané Dewi Supraba, Dewi Irimirin, Dewi Gagarmayang, Dewi Tunjungbiru, Dewi Warsiki, lan Dewi Wilutama.

## Rujukan
Énéng-énéng

**Énéng-énéng** ya iku jinis ricikan atawa waditra ning gamelan Jawa. Rupaé kaya bonang nanging ukurané cilik lan nadaé dhuwur nemen. Jaré Palgunadi (2002), waditra iki wis tuwa nemen lan cikal-bakal waditra bonang kang ana ning jaman sekien. Waditra iki ning jaman bengién bisa diwerui sing reliéf candi, prasasti, lan rontal. Ning Musium Sonobudoyo Yogyakarta uga bisa dideleng sisa waditra énéng-énéng iki. Baka dideleng sing pérangan kang ngasilaken swara, waditra iki kegolong ricikan bunderan alit.

Susunan énéng-énéng laras sléndro ana sepuluh nganti patang welas (14) nada kang ditata lan kedudukané sejajar. Baka susunané laras pélog iku ana patang welas (14) nganti wolulas (18) nada kang uga ditata lan kedudukané sejajar. Ricikan iki digawé sing bahan logam lan ditabuh nganggo pencu.

## Rujukan
Wong Pèrsi

**Pérsi** atawa Pèrsi, Parsi, Farsi, Persia ya iku salah siji bebrayan kang kegolong bangsa Iran. Kabudayan wong Pérsi uga ana gayutané karo suku-bebrayan Iran séjéné. Wong lan kebudayan Pérsi iki ngupai pengaruhé ning nagara-nagara sekubangané Iran, kaya déné Turki, Irak, Azerbaijan, Turkménistan, Pakistan, lan India.

## Sajarah 
Bangsa Pérsi iki turunané bangsa Arya kang ijrah atawa ngalih kang Asia Tengah marang Iran ning waktu sedurungé Maséhi. Bangsa Médian lan Parthia ya iku bangsa sadulur Pérsia kang wis ana nalika jaman Iran kuna lan uga ngadegaken karajan gedé ning Iran kuna. Wewengkon Pérsi kuna iku amba nemen, lewih amba kang Iran sekién kang sekien dadi daérah Asia Tengah, Irak, Turki, Azebaijan, lan sekitaré. Ning jaman Pérsi kuna (pra-Islam), wong Pérsi wis ana karajan déwék ya iku Akhaemenid, Parthia lan Sasaniya. Nalika Pérsia agamaé Islam, uga karajan-karajan Pérsia Islam ya iku Safafid lan Qajar nganti taun 1970an. Sekién wewengkon Pérsi diarani Iran.

## Agama 
Nalika jaman Pérsi kuna, wong Pérsi akèh nganut agama Zoroaster ning karajan Akhaemenid lan Sasania. Nganti akhiré Karajan Sasaniya kalah karo pasuka Islam Arab kang kabawah klhalifah Rasyidin lan ana akèh perang karo karajan tanggané (Bizantin). Ning jaman Islam nalika iku, Zoroaster uga karan Majusi. Nganti sekién masih ana penganut agama iku nanging cacahé setitik lan nyebar ning nagara-nagara donya kaya déné India lan Ruslan. Sekién, wong Pérsi akèh nganut agama Syi'ah, ana uga kang nganut Islam Sunni lan Kristen.

## Basa 
Basa Pérsi kegolong basa Indo-Éropa lan manjing kelompok basa-basa Iran. Basa iki kelanjutané kang Basa Pérsi kuna ditulis nganggo huruf kang dhapuré kaya paku lan basa Pérsi tengah kang ditulis kanggo huruf Pahlavi. Basa Pérsi modern dadi basa resmi ning telung nagara ya iku Iran. Sebutané basa Pérsi ning saban nagara kesebut séjén-séjén, ya iku
* Iran karan Basa Pèrsi
Uga ana kelompok-kelompok sukubangsa kang nuturaken basa dialék Pérsia, ya iku:

## Rujukan
Channel S.A.

**Channel S.A.** () ya iku perusahaan **Chanel S.A** swasta saka Prancis sing didarbéni déning Alain lan Gérard Wertheimer, para buyuté Pierre Wertheimer. Alain lan Gérard Wertheimer kuwi kanca dagangé *couturière *(juru jait)*, *sing* *jenengé Gabrielle Bonheur Chanel. Chanel S.A. iku salah sawijining griya fèsyen sing uwis inggil sing mligi gawé sandhangan-sandhangan sing haute couture lan sandhangan-sandhangan sing ready-to-wear, barang mewah lan aksesori-aksesori fèsyen. Nalika isih enom, Gabrielle Chanel bisa diarani *Coco* nalika dhèwèké isih dadi sindhén ing kleb-kleb. Minangka dadi desainer fèsyen, Coco Chanel ngladéni para wanita sing ndhuwéni kekarepan kaéndahan sing   luwih ing busana-busana kaya ta blus-blus lan setèlan-setèlan, kathok dawa lan gaun-gaun, lan anggon-anggon (watu mulya lan rerenggan). Barang-barang mèrek Chanel kuwi desainé barès, nggantekaké desain-desain sing keléwat magrong-magrong, keléwat channel s.a. kadesain, busana-busana sing konstruktif, lan aksesoris-aksesoris fèsyen ing abad angka 19. Barang-barang mèrek Chanel uwis diwijudaké déning para modhél fèsyen lan para paraga wadon, kaya ta Inès de La Fressange, Catherine Deneuve, Carole Bouquet, Vanessa Paradis, Nicole Kidman, Anna Mouglalis, Audrey Tautou, Keira Knightley lan Marilyn Monroe.

## Rujukan
Basa Dari

**Basa Dari** atawa basa Pérsi-Dari, Pérsi-Afghan, ya iku dialék basa Pèrsi kang dituturnang ning Afghanistan. Basa iki dadi salah siji sing rong basa resmi Afghanistan, séjéné ya iku Basa Pashtun . Tembung Dari iku asalé sing dar kang tegesé basa karajan ning jaman Karajan Sasaniyah. Susunan wyakarana basaé ampir pada karo basa Pèrsia ning Iran. Minangka nagara dwibasa, basa Dari duwé posisi kang dominan tinimbang basa Pashtun. Akéh tulisan-tulisan modern kaya déné sastra iku ditulis nganggo basa Dari sanajan mayoritas Afghanistan iku suku Pasthun.

## Minangka basa sastra 
Ning wewengkon nagara Afghanistan, basa Dari wis kawentar dadi basa pengantar sastra. Amarga iku akèh keding karya sastra kang dicipta ning kana.  Sebab dadi basa sastra amarga basa Dari uga dari basa *lingua franca* lan duwé sajarah kang suwé. Karya sastra Dari kang kawentar ya iku Shahnaméh kang ditulis karo Ferdouwsi. Déwéké dadi salah siji sastrawan Pérsi kang paling kawentar. Uga ana Rubayyat déning Umar Khayam. Ning kalangan wong-wong Éropa, Umar Khayam uga dadi sastrawan kang disenengi:

## Pengaruh basa Dari 
Basa Dari duwé pengaruh akèh ning daérah Asia Kidul, ya iku ning wewengkon Karajan Mughal lan Kesultanan Bengal. Karajan-karajan iki nganggo basa Persi-Dari minangka basa resmi karajan. Amarga iku, akèh tulisan basa Dari ning India.  Lan basa Urdu, Punjabi, lan Bengal uga kena pengaruh sing basa Dari Persi.

## Rujukan
Xiaomi

**Xiaomi Inc.** (Tionghoa: 小米科技; Pinyin: *Xiǎomĭ Kējì*, tegesé barès "Teknologi Xiaomi", atawa "Teknologi Beras Cilikl")  ya iku parusahan éléktronik swasta daké pribadi Républik Rakyat Cina kang kantor pusaté ana ing Beijing. Diadegnang taun 2010, parusahan iki gelis dadi salah siji perusahaan kang kawentar ing Tiongkok. Xiaomi uga dadi distributor gawai paling gedé nomer telu sak donya kang bisa ngerancang, ngeripta, lan ngedol gawai, aplikasi selulér, lan éléktronik penganggo. Sing awit ngerilisnang gawai pertamaé ning wulan Agustus 2011, Xiaomi wis olih pangsa pasar ning daratan Tiongkok. Pengadeg uga CEO Xiaomi ya iku Lei Jun kang dadi wong paling sugih nomer 23 ning Tiongkok, miturut Forbes. Perusahaan iku duwé harta 10 miliar US dolar lan duwé 5000 karyawan kang asalé sing Tiongkok, Malaysia, Singapura, India, Filipina, lan Indonésia.

## Xiaomi ning Indonésia 
Taun 2017 iki, Xiaomi wis ngrembaka nemen ning Indonésia. Xiaomi wis metuaken gawai téknologi 4G lan gawé bareng karo PT Erajaya Swasembada Tbk, PT Sat Nusapersada, lan TSM Technologies. Seterusé produk gawai Xiaomi Indonésia bakal digawé ning PT Sat Nusapersada, Batam Kota, Batam, Kapuloan Riau. Pabrik Xiaomi wis bisa gawé 100.000 telpon pinter sewulané. Rencanaé, produksi telpon pinter arep terus ditambani nganti 300.00o telopon pinter sewulan, miturut Kepala Kantor Operasi PT. Erajaya Swasembada, Djohan Sutanto.

Produk Xiaomi gampang payu ning pasaran Indonésia amarga duwé spésifikasi produk kang pepek lan regaé kegolong murah. Perusahaan Xiaomi uga nganaaken komunitas-komunitas kang sumebar ning kutha-kutha Indonésia kanggo konsuméné. Iku salah siji cara perusahaan kanggo gawé nggugah rasa setya tuhu ning produk Xiaomi. Komunitas Xiaomi uga nganaaken acara ketemuan ning waktu kang wis ditentuaken. Xiaomi uga nganggo média sosial kayadéné Facebook lan Twitter kanggo sarana komunikasi karo para konsumén

## Rujukan
Stadion Olimpiade (Montréal)

**Le Stade Olympique** (**Stadion Olimpiade**) merupakan sebuah stadion yang terletak di Montreal, Kanada. Stadion ini merupakan tempat utama untuk Olimpiade 1976 dan merupakan tempat lapangan bisbol untuk Liga Nasional Montreal Expos dari tahun 1977 hingga hak suara untuk dipindahkan ke Washington D.C. sesudah musim 2004. Stadion olimpiade direnovasi pada tahun 1991.

Stadion ini kini dipakai untuk Canadian Football League, Montreal Alouettes. Berkapasitas 43.739 (baseball) dan 65.255 (football).

## Rujukan
Tulum

**Tulum** (, Yukatèk: ''Tulu'um'') ya iku situs awujud kutha sing kinupengan bètèng saka jaman kabudayan Maya Pra-Colombus lan minangka pelabuhan gedhé tumrap ing kutha Cobá. Tilas kuthané kapernah ing parang sing dhuwuré 12 mèter ing sadawané pasisir wétan Ujung Yukatan ing Sagara Karibia ing praja Quintana Roo, Mèksiko. Tulum iku salah siji kutha pungkasan sing diyasa lan didunungi wong Maya. Kuthané kuncara nalika antarané abad ping 13 lan 15 M, lan mbudidaya supaya lestari nganti udakara 70 taun sawisé wong Spanyol miwiti njajah Mèksiko. Lelara ing Jagat Lawas sing digawa déning wong Spanyol njalari tibané kurban pati sing cacahé akèh, déné ngrusak tatanané bebrayan sing temahané njalari kuthané dientharaké. Saiki Tulum dadi salah siji situs tilas kabudayan Maya ing laladan pasisir sing paling apik pangrumaté lan kesuwur tumrap ing wisatawan.

## Rujukan